PATVIRTINTA

Skuodo rajono savivaldybės tarybos

2018 m. balandžio 17 d. sprendimu Nr. T10-95/T9-

**SKUODO RAJONO YLAKIŲ GIMNAZIJOS DIREKTORIAUS 2017 METŲ VEIKLOS ATASKAITA**

 Gimnazijos veiklos sritis – švietimas. Gimnazijos švietimo veiklos rūšys – pradinis ugdymas, pagrindinis ugdymas, vidurinis ugdymas, neformalusis švietimas. Skuodo rajono Ylakių gimnazija aptarnauja Ylakių seniūnijos ir dalį Aleksandrijos seniūnijos gyventojų mokyklinio amžiaus vaikų. Ketvirtus metus veikia Skuodo rajono Ylakių gimnazijos Barstyčių vidurinio ugdymo skyrius, kurį lanko Barstyčių ir Notėnų seniūnijų vaikai.

 Gimnazijos direktoriaus įsakymu sudarytos darbo grupės įvairioms gimnazijos veikloms planuoti. Gimnazija savo veiklą planuoja rengdama strateginį veiklos planą (2014–2018 metų). Pagal strateginį veiklos planą rengiamas gimnazijos veiklos planas, pradinio, pagrindinio ir vidurinio ugdymo dalykų ugdymo programų ugdymo planai. Gimnazijos administracija kiekvieną mėnesį rengia mėnesinį gimnazijos veiklos planą. Vadovaudamiesi gimnazijos strateginiu veiklos planu, metine veiklos programa ir ugdymo programa, savo planus metams rengia pagalbos mokiniui specialistai (logopedas, socialinis pedagogas, mokytojo padėjėjas), vyresnysis bibliotekininkas, sveikatos priežiūros specialistas. Mokytojai parengia ilgalaikius dalyko planus mokslo metams. Klasių vadovai planuoja savo veiklą vieniems mokslo metams.

Skuodo rajono Ylakių gimnazijos strateginio plano tikslas – efektyviai ir kokybiškai organizuoti bendrojo ugdymo įstaigos veiklą, telkti gimnazijos bendruomenę spendžiant aktualiausias šiuolaikinio ugdymo problemas, numatyti, kaip bus įgyvendinami gimnazijos įvairiapusei ugdymo veiklai keliami tikslai ir uždaviniai, pasirinktos reikiamos gimnazijos veiklos kryptys ir prioritetai, numatomi ir planuojami švietimo kaitos pokyčiai.

 Kiekvienais mokslo metais atliekamas veiklos įsivertinimas. Veiklos įsivertinimas parodė, kad 2017 metais išsikelti gimnazijos tikslai ir uždaviniai buvo sėkmingai įgyvendinami:

1. Kūrėme saugią ir kultūringą gimnazijos aplinką, laiduojančią gerą ugdymo kokybę:

1.1. efektyvinome klasės vadovų veiklą, stiprindami klasės bendruomenę;

1.2. ugdėme mokinių kultūrą, tapatumą gimnazijai.

 2. Efektyvinome ugdymo procesą, siekdami kokybiško, orientuoto į mokinių pažangą, ugdymo:

2.1. tenkinome gabių ir mokymosi sunkumų turinčių mokinių poreikius;

2.2. analizavome mokinių pažangos gerinimo galimybes;

2.3. tobulinome ugdymo proceso priežiūrą.

 3. Stiprinome bendradarbiavimą su mokinių tėvais:

3.1. išplėtojome mokinių tėvų įtraukimo į gimnazijos veiklas formas;

3.2. vykdėme mokinių tėvų švietimą mokinių elgesio prevencijos klausimais.

Mokiniai teigia, kad dauguma mokytojų suprantamai pasako pamokos uždavinius, aptaria juos su mokiniais, siūlo patiems kelti uždavinius. Pamoka visada prasideda punktualiai, reikalinga medžiaga paruošta, daugumoje pamokų visas laikas išnaudojamas prasmingam darbui. Mokantis naujų dalykų remiamasi turimomis arba per kitų pamokas įgytomis žiniomis, paaiškinama, kaip įgytas žinias bus galima pritaikyti praktiškai.

Mokytojų nuomone, šiuo metu reikalingiausi ir naudingiausi seminarai psichologinėmis temomis. Išklausius juos, keičiasi požiūris į mokinių mokymosi poreikius, mokslumo skirtumus, galima geriau pažinti mokinių emocinę būseną, išmokti tinkamai elgtis konfliktinėse situacijose, gerėja bendravimas su tėvais. Po dalykinių seminarų kūrybiškiau pamokose taikomos IT, dirbama su e. pratybomis (peliukai.lt, išmanieji robotukai ir kt.). Lietuvių kalbos ir literatūros pamokose naudojamos skaitymo strategijų kortelės, atkreipiamas didesnis dėmesys į fonetinę rašybą, gerėja raštingumas. Gerėja individualios pažangos matavimo įgūdžiai, pamokos refleksija. Didžiausią dėmesį pamokos tobulinimui, daugumos mokytojų nuomone, turėjo kolegialus pamokų stebėjimas ir jų aptarimas, atvirų pamokų stebėjimas kitose mokyklose. Daug idėjų mokytojai parsiveža iš seminarų, metodinių-praktinių konferencijų, ypač naudingas dalijimasis patirtimi rajono metodiniuose būreliuose. Anglų kalbos mokytojai savo pamokas aprašo „Teaching for suecess“ mokymosi erdvėje ir gauna mokslininkų praktinių pastabų, patarimų, kaip tobulinti pamoką.

Sunkiausiai sekėsi turtinti materialinę gimnazijos bazę. Tikslas buvo sukurti jaukią ir modernią ugdomąją aplinką bei atnaujinti ir modernizuoti kabinetų mokymo priemonių bazę, bet dėl lėšų stygiaus dauguma darbų buvo neatlikta. Labai blogai atrodo Ylakių gimnazijos lauko sporto aikštynas – nėra bėgimo takų, krepšinio aikštelės ir kt. Gimnazijos mokytojams reikalingi kompiuteriai, spausdintuvai, projektoriai.

Su Skuodo rajono savivaldybės administracija yra parengtas projektas Ylakių gimnazijos aktų salės renovacijai, todėl 2018 m. gimnazijoje bus atliekami aktų salės remonto darbai. Pritarta 2018 m. parašytam Ylakių gimnazijos projektui ,,Sportuojanti gimnazijos bendruomenė – sveika visuomenė“pagal VPS priemonę ,,Pagrindinės paslaugos ir kaimų atnaujinimas kaimo vietovėse“, veiklos sritį ,,Parama investicijoms į visų rūšių mažos apimties infrastruktūrą“. Šio projekto vienas iš uždavinių yra suteikti Ylakių gimnazijos bendruomenei fiziškai aktyviai leisti laisvalaikį ir stiprinti sveikatą siūlant jai įvairius fizinio aktyvumo užsiėmimus ir sportinės veiklos formas. Bus perkami dviračiai, treniruokliai ir kita sveikam gyvenimo būdui reikalinga įranga.

1 lentelė. Informacija apie mokinių ir klasių komplektų skaičių mokykloje

|  |  |  |
| --- | --- | --- |
| Kriterijai | 2017 m.  | Komentarai |
| Mokinių skaičius iš viso, iš jų: | 336 | 2014 m. – 429 mokiniai2015 m. – 392 mokiniai2016 m. – 353 mokiniai |
| mokosi pagal priešmokyklinio ugdymo programą | - | Priešmokyklinio ugdymo grupės yra Ylakių lopšelyje-darželyje |
| mokosi pagal pradinio ugdymo programą  | 91 | 2014 m. – 108 mokiniai2015 m. – 100 mokinių2016 m. – 102 mokiniai |
| mokosi pagal pagrindinio ugdymo programą | 165 | 2014 m. – 250 mokinių2015 m. – 207 mokiniai2016 m. – 185 mokiniai |
| mokosi pagal vidurinio ugdymo programą | 80 | 2014 m. – 71 mokinys2015 m. – 85 mokiniai2016 m. – 66 mokiniai |
| Komplektų skaičius iš viso, iš jų: | 19 | 2014 m. – 212015 m. – 212016 m. – 19 |
| priešmokyklinio ugdymo | - | Niekada šių grupių neturėjome |
| pradinio ugdymo | 6 | 2014 m. – 72015 m. – 62016 m. – 6 |
| pagrindinio ugdymo | 9 | 2014 m. – 112015 m. – 112016 m. – 10 |
| vidurinio ugdymo | 4 (2 kompl. Ylakių gimnazijoje, 2 kompl. Barstyčių vid. ugd. skyriuje) | 2014 m. – 42015 m. – 42016 m. – 32018–2019 m. m. Ylakių gimnazijos Barstyčių vidurinio ugdymo skyriuje liks 1 klasių komplektas (IV gimnazinė klasė). |
| Vidutinis mokinių skaičius klasėje iš viso, iš jų: | 17,7 | 2014 m. – 19,52015 m. – 182016 m. – 18,6 |
| priešmokyklinio ugdymo | - |  |
| pradinio ugdymo | 15,17 | 2014 m. – 15,42015 m. – 172016 m. – 17 |
| pagrindinio ugdymo | 18,3 | 2014 m. – 22,72015 m. – 192016 m. – 18,5 |
| vidurinio ugdymo | 20 | 2014 m. – 17,72015 m. – 212016 m. – 22 |
| Mokinių, gyvenančių bendrabutyje, skaičius | - | Bendrabučio neturime |
| Mokinių su specialiaisiais poreikiais skaičius | 17 | 2014 m. – 222015 m. – 18 2016 m. – 17 |

Kilusios problemos, pastabos ir pasiūlymai.

Kiekvienais metais mokinių skaičius Ylakių gimnazijoje mažėja. Mokinių skaičius šiek tiek stabilizavosi, kai buvo prijungtas Barstyčių vidurinio ugdymo skyrius, tačiau 2018–2019 m. m. Barstyčiuose liks 1 klasės komplektas (IV gimnazinė klasė). 2019–2020 m. m. Barstyčių vidurinio ugdymo skyrius užsidarys.

Prognozuojame, kad 2018–2019 m. m. Ylakių gimnazijoje mokysis mažiau kaip 300 mokinių. Mažės komplektų skaičius, mažės ir mokytojų skaičius.

Pagrindinės mokinių skaičiaus mažėjimo priežastys:

1. Sensta kaimų gyventojai.
2. Nedarbas kaimuose.
3. Jaunų žmonių migracija į Lietuvos miestus.
4. Jaunų žmonių emigracija.

2 lentelė. Informacija apie darbuotojų skaičių ir krūvį ugdymo įstaigose

|  |  |  |  |  |  |
| --- | --- | --- | --- | --- | --- |
| Rodikliai  | Etatų skaičius  | Pareiginės algos koef. | Priedai, priemokos, proc. | Priskaičiuota suma, Eur – mėn. | Komentarai  |
| Darbuotojai pagal pareigybes ir finansavimo šaltinius |  |  |  |  |  |
| *Savivaldybės biudžeto lėšos* | 20 |  |  | 8489,6 |  |
| Direktoriaus pavaduotojas ūkio reikalams | 1 | 4,9 |  | 639,45 | Nuo 2018 m. kovo 12 d. direktoriaus pavaduotojo ūkio reikalams pareigybė pakeista į ūkvedžio |
| Vyr. buhalteris | 1 | 6,3 |  | 822,15 | Nuo 2017 m. gruodžio 27 d. panaikintas vyr. buhalterio etatas |
| Raštvedys | 1 | 4,3 |  | 561,15 |  |
| Vyresnysis specialistas | 1 | 4,1 |  | 535,05 |  |
| Technikos inžinierius | 1 | 4,1 |  | 535,05 |  |
| Vairuotojas | 2 | 3,5 |  | 456,75 |  |
| Darbininkas | 2 | MMA |  | 760,00 |  |
| Valytojas | 6,5 | MMA |  | 2470,00 | Nuo 2018 m. kovo 12 d. mažėja valytojų etatų (iš 6,5 etato lieka 5,5 etato). |
| Kiemsargis | 1 | MMA |  | 380,00 |  |
| Rūbininkas | 1,5 | MMA |  | 570,00 |  |
| Budintysis | 0,5 | MMA |  | 190,00 | Nuo 2018 m. balandžio 13 d. naikinamas budinčiojo 0,5 et. |
| Laborantas | 0,5 | MMA |  | 190,00 |  |
| Kūrikas | 1 | MMA |  | 380,00 | 2018–2019 metų šildymo sezonui liks 0,5 kūriko etato |
|  |  |  |  |  |  |
|  |  |  |  |  |  |
| *Mokinio krepšelio lėšos*  | 6 |  |  | 29209,32 |  |
| Direktorius  | 1 | 9,01 | 5 | 1234,60 |  |
| Pavaduotojai | 1,5 | 7,38 | 5 | 1516,87 |  |
| Socialinis pedagogas | 1 | 5,8 |  | 756,90 |  |
| Logopedas | 0,5 | 4,63 |  | 302,11 |  |
| Mokytojo padėjėjas | 1 | 3,5 |  | 456,75 |  |
| Vyresnysis bibliotekininkas | 1 | 4,38 |  | 571,59 |  |
| Mokytojai ekspertai | x | x | x |  |  |
| Mokytojai metodininkai  | x | x | x | 15012,50 |  |
| Vyresnieji mokytojai  | x | x | x | 8911,90 |  |
| Mokytojai | x | x | x | 446,10 |  |
| *Pajamos už paslaugas* |  |  |  |  |  |
| *................* |  |  |  |  |  |
| *Kitos lėšos (nurodyti, kokios lėšos)* |  |  |  |  |  |
| *................* |  |  |  |  |  |
| Darbuotojų skaičius, iš viso |  | x | x | 68 |  |
| *iš jų, pedagoginiai darbuotojai* |  |  |  | 44 |  |
| Pedagoginių darbuotojų vidutinis savaitinis darbo valandų skaičius, val. | x | x | x | 889,99 |  |
| Pedagoginių darbuotojų vidutinis mėnesinis darbo užmokestis (priskaičiuotas), Eur | x | x | x | 28180,98 |  |

Kilusios problemos, pastabos, paaiškinimai ir pasiūlymai

Pagal Skuodo rajono savivaldybės tarybos 2018 m. vasario 9 d. sprendimą Ylakių gimnazija gali papildomai įdarbinti 2,5 et. pagalbos mokiniui specialistų. Dėl netobulos mokinio krepšelio metodikos ir dėl lėšų trūkumo ugdymui, šių specialistų negalime priimti. Pagal tą patį Savivaldybės tarybos sprendimą 2018 m. I pusmetį aptarnaujančio personalo darbuotojų mažės 1,5 et. (valytojas, budintysis), II pusmetį dar 0,5 et. (kūrikas).

3 lentelė. Informacija apie darbuotojų kvalifikaciją

|  |  |  |
| --- | --- | --- |
| Kvalifikacinės kategorijos | Darbuotojų skaičius | Komentarai  |
| Iš viso  | Suteikta kvalifikacija 2017 m. |
| Vadybinės kategorijos  |  |  |  |
| *I*  |  |  |  |
| *II* | 2 |  |  |
| *III* | 1 |  |  |
| Mokytojų kvalifikacinės kategorijos  |  |  |  |
| *Mokytojas*  | 2 |  |  |
| *Vyriausiasis mokytojas*  | 18 |  | 2017 m. išėjo iš darbo du vyresnieji mokytojai: Dalia Šmitienė (anglų k.) ir Kęstutis Drukteinis (technologijų ir istorijos) |
| *Metodininkas* | 21 |  | Nuo 2017 m. nebedirba kūno kultūros mokytojas metodininkas Antanas Gedvilas |
| *Ekspertas*  | - |  |  |
| Auklėtojų kvalifikacinės kategorijos  |  |  |  |
| *Auklėtojas*  |  |  |  |
| *Vyriausiasis auklėtojas*  |  |  |  |
| *Metodininkas* |  |  |  |
| Kitos kvalifikacinės kategorijos *(nurodyti* *konkrečiai)* |  |  |  |
| Vyresnysis socialinis pedagogas | 1 |  |  |
| Vyresnysis logopedas | 1 |  |  |

Kilusios problemos, pastabos ir pasiūlymai

2017 m. gimnazijos atestacijos plane buvo numatyta įvertinti mokytojo metodininko kategorijai du mokytojus. Nuo 2018 m. sausio 1 d. lietuvių kalbos ir literatūros mokytojo metodininko kvalifikacinė kategorija suteikta Astai Gūžienei.

4 lentelė. Informacija apie mokinių neformalųjį švietimą

|  |  |  |
| --- | --- | --- |
| Kriterijai  | 2017 m. | Komentarai  |
| Neformaliojo švietimo būrelių skaičius | 18 | Ylakių gimnazijoje – 17;Barstyčių vidurinio ugdymo skyriuje – 1 |
| Neformaliojo švietimo užsiėmimų trukmė per savaitę, val.  | 24 |  |
| Mokinių, lankančių neformaliojo švietimo užsiėmimus, skaičius | 168 |  |
| Vidutinis mokinių skaičius būrelyje | 10 |  |
| Darbo užmokesčio fondo dalis, tenkanti neformaliajam švietimui, proc. | 2 |  |

Kilusios problemos, pastabos ir pasiūlymai

Lavinami įvairių mokinių įgūdžiai, formuojamos vertybinės nuostatos, vykdoma socialinės rizikos veiksnių prevencija.

Pagal mokinio krepšelio metodiką, Ylakių gimnazijai trūkstant lėšų, neformalusis švietimas vykdomas neatsižvelgiant į visų mokinių poreikius ir interesus. Labai gerai, kad gimnazijos mokytojai aktyviai dalyvauja NVŠ programų rašyme (veikia teatro, sporto, psichologijos, robotikos, kraštotyros ir kt. būreliai). Dėl papildomai gaunamų lėšų iš viso veikia 7 NVŠ būreliai.

Problemos:

1. Daug metų gimnazija ieško ir neranda profesionalaus choreografo.
2. Du trečdaliai mokinių į gimnaziją yra atvežami mokykliniais autobusais, todėl dažnai sunku suderinti būrelių darbo ir autobusų vežimo grafikus.

5 lentelė. Informacija apie mokinių pasiekimus ir lankomumą

|  |  |  |
| --- | --- | --- |
| Kriterijai  | 2017 m. | Komentarai  |
| Mokinių metinis pažangumas, proc. | 93,75 |  |
| Pagrindiniu ir aukštesniu lygius besimokančių mokinių dalis, proc. | 48,58 |  |
| Mokinių, gavusių brandos atestatus, dalis, proc. | 100 | 2016 m. – 97,6 proc. |
| Brandos egzaminų rezultatai:  |  |  |
| Mokinių, gavusių 100 balų, skaičius | 0 |  |
| Neišlaikiusių egzamino mokinių skaičius  | 4 |  |
| Kokybiškai išlaikytų (36–100 balų) egzaminų procentas | 48,60 |  |
| Mokinių, gavusių pagrindinio ugdymo pažymėjimus, dalis, proc. | 100 |  |
| Praleistų pamokų, tenkančių 1 mokiniui per metus, skaičius, iš viso | 71,29 |  |
| *iš jų, nepateisintų* | 10,92 | 2016 m. – 16,01 |
| Mokinių, ir dalyvavusių, ir laimėjusių įvairiuose rajoniniuose renginiuose, skaičius | 134 ir 58 | Užimtos 95 prizinės vietos, kai kurie mokiniai laimėjo keliuose renginiuose |
| Mokinių, ir dalyvavusių, ir laimėjusių įvairiuose respublikiniuose renginiuose, skaičius | 69 ir 23 |  |
| Mokinių, ir dalyvavusių, ir laimėjusių įvairiuose tarptautiniuose renginiuose, skaičius | 0 |  |
| Vidutinis savaitinis vieno mokinio pamokų skaičius (be neformaliojo švietimo): |  |  |
| *pradinėse klasėse* | 23,83 |  |
| *pagrindinio ugdymo programos klasėse* | 33,28 |  |
| *vidurinio ugdymo programos klasėse* | 38,38 |  |

Kilusios problemos, pastabos ir pasiūlymai

Visi dešimtokai sėkmingai baigė pagrindinio ugdymo programą ir įgijo pagrindinį išsilavinimą. Visiems Ylakių gimnazijos ir Barstyčių vidurinio ugdymo skyriaus abiturientams, sėkmingai išlaikiusiems brandos egzaminus, išduoti brandos atestatai. Viena iš didesnių gimnazijos problemų – mokiniai praleidžia daug pamokų. Didžioji praleidžiamų pamokų dalis yra pateisinamos (ligos, įvairios priežastys).

6 lentelė. Informacija apie projektinę veiklą

|  |  |  |
| --- | --- | --- |
| Kriterijai  | 2017 m. | Komentarai  |
| Įgyvendinta SB lėšomis finansuotų projektų  | 4680,0 Eur480,0 Eur560,0 Eur320,0 Eur | Neformaliojo vaikų švietimo programoms įgyvendinti:Projektas mokinių vasaros dailės stovykla „Nutapysiu tai, kas man brangiausia“.Projektas „Mobili karinė stovykla „Tebūna šalis amžiams laisva“.Projektas „Gamtos patruliai“.Projektas „Atrask save profesijų pasaulyje“  |
| Įgyvendinta VB ir įvairių fondų lėšomis finansuotų projektų | - | - |
| Projektinėje veikloje dalyvavusių mokinių skaičius  | 35 mok.160 mok.20 mok.240 mok. | Dailės stovykloje „Gamtos patruliai“ „Tebūna šali amžiams laisva“ „Atrask save profesijų pasaulyje“  |
| Bendra projektų vertė, Eur | **6040,0**  |  |

Kilusios problemos, pastabos ir pasiūlymai

16 metų Ylakiuose vyksta mokinių vasaros dailės stovykla. Vyksta gražus Ylakių gimnazijos, Ylakių kultūros centro ir Ylakių seniūnijos bendradarbiavimas. Mokiniai į dailės stovyklą atvyksta iš rajono mokyklų. Mokinių sukurti darbai eksponuojami ne tik rajono įstaigose, bet ir už rajono ribų.

Labai aktyvūs gimnazijos gamtosaugininkai. Jie organizuoja daug renginių, akcijų. Kviečia daug lektorių, aktyviai bendradarbiauja su Žemaitijos nacionalinio parko ir Salantų regioninio parko direkcijomis.

Dėjau labai daug pastangų, kad Ylakių gimnazijoje atsirastų Šaulių organizacija. Ji veikia jau keletą metų (organizuojami žygiai, pratybos, įvairūs užsiėmimai, 2017 m. gimnazijoje veikia Šaulių stovykla).

Projektas „Atrask save profesijų pasaulyje“ buvo pats masiškiausias. Projekte dalyvavo daugiau kaip 240 mokinių. Projekto dalyviai aplankė daug įvairių įstaigų, kur susipažino su įvairiomis profesijomis.

7 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| Patalpų remontas | Sutvarkytas pradinių klasių kabinetas.Nudažyta laiptinė.Nudažyti laiptai.Nudažytos fojė kolonos sienos.Nudažytos klasių durys ir laukinė siena. Sutvarkyta elektros instaliacija vyresniojo specialisto kabinete. | 340 eurų | Skuodo rajono savivaldybė |

Kilusios problemos, pastabos ir pasiūlymai

Skuodo rajono savivaldybė skiria lėšų pasiruošti naujiems mokslo metams. Dėl šių lėšų galima tik minimaliai atlikti kai kuriuos remonto darbus. Pagrindinis tikslas yra susitvarkyti gimnaziją taip, kad ji atitiktų naujausius higienos reikalavimus. Būtina susiremontuoti sporto salės dušus, surenovuoti gimnazijos sporto aikštyną.

Labai tikiuosi, kad projektų pagalba kai kurias problemas galės išspręsti.

8 lentelė. Informacija apie mokinių pavėžėjimą

|  |  |  |
| --- | --- | --- |
| Rodikliai  | Reikšmė | Komentaras  |
| Mokyklinių autobusų skaičius  | 2 | 2007 m. gautas mokyklinis autobusas „Mersedes Benz Sprinter 311“.2017 m. gautas „Iveco Daily 50C15“ |
| Pavėžėjimo paslauga mokykliniais autobusais besinaudojančių mokinių vidutinis skaičius per dieną | 140 |  |
| Maršrutų skaičius per dieną | 11 |  |
| Bendra rida per dieną, km | 316 |  |
| Pavėžėjimo paslauga maršrutiniais autobusais besinaudojančių mokinių vidutinis skaičius per dieną | 73 |  |

Kilusios problemos, pastabos ir pasiūlymai.

Du trečdaliai mokinių gyvena toliau kaip 3 km nuo Ylakių gimnazijos. Kiekvieną dieną į gimnaziją atvažiuoja ir yra parvežami namo 230 mokinių. Mokinius veža du mokykliniai ir du savivaldybės autobusai. 2017 m. gavome naują mokyklinį autobusą „Iveco Daily 50C15“. Gimnazijos mokykliniai autobusai kiekvieną dieną važiuoja prastais, neasfaltuotais kaimų keliais. Ypač prasti keliai yra vykstant į Raudonius, Nausėdus, Baltrimus, Kervius, Jedžiotus. Mokykliniam autobusui „Mersedes Benz Sprinter 311“ (gautas 2007 m.) daugiausiai tenka važiuoti prastu žvyrkeliu, todėl autobusas yra prastos būklės, dažnai genda ir nėra visiškai saugus vežti mokinius.

9 lentelė. Informacija apie mokyklos socialinį-ekonominį kontekstą

|  |  |  |
| --- | --- | --- |
| Rodikliai  | Reikšmė | Komentaras  |
| Socialiai remtinos šeimos, šių šeimų vaikų skaičius | 20 šeimų41 vaikas |  |
| Probleminės šeimos, šių šeimų vaikų skaičius | 6 šeimos10 vaikų | Socialinės rizikos šeimos |
| Disfunkcinės (asocialios) šeimos, šių šeimų vaikų skaičius | - |  |
| Nepilnos šeimos, šių šeimų vaikų skaičius | 74 šeimos92 vaikai |  |
| Mokinių, gaunančių nemokamą maitinimą skaičius  | 102 | 2014–2015 m. m. – 145 mokiniai2015–2016 m. m. – 137 mokiniai2016–2017 m. m. – 102 mokiniai2017–2018 m. m. – 90 mokinių |

Kilusios problemos, pastabos ir pasiūlymai

Ylakių gimnazijos mokinių gyvenamojoje teritorijoje visada būdavo labai daug įvairių socialinių problemų. Mažėjant gimnazijoje mokinių (prieš 10 metų mokėsi 540 mokinių, 2017 m. tik 336 mokiniai) mažėja ir socialinių problemų. Probleminėse šeimose vaikai tapo pilnamečiais, dalis šeimų persikraustė į kitas vietas. Labai sumažėjo mokinių, gaunančių nemokamą maitinimą.

10 lentelė. Informacija apie gautus ir panaudotus asignavimus

|  |  |  |  |  |
| --- | --- | --- | --- | --- |
| Rodikliai  | Patvirtintas planas, tūkst. Eur | Patikslintas planas, tūkst. Eur | Panaudota, tūkst. Eur | Komentarai |
| Iš viso  | Išlaidoms  | iš jų, DU | Turtui | Iš viso  | Išlaidoms  | iš jų, DU | Turtui | Iš viso  | Išlaidoms  | iš jų, DU | Turtui |
| Savivaldybės biudžeto lėšos  | 166,0 | 166,0 | *93,6* |  | 196,4 | 194,8 | *105,5* | 1,6 | 195,0 | 193,4 | 105,3 | 1,6 | Atlyginimų išmokėjimui už 12 mėn., autobusų remontams, žoliapjovei, vandens filtrams |
| Mokinio krepšelio lėšos  | 447,7 | 447,2 | *335,7* | 0,5 | 497,9 | 497,4 | *371,2* | 0,5 | 496,6 | 496,1 | 370,2 | 0,5 | Sumokėjimui už egzaminų vykdymą, mokytojų atlyginimams |
| Valstybės biudžeto lėšos  | 11,5 | 11,5 | *8,8* |  | 16,0 | 16,0 | *12,2* |  | 16,0 | 16,0 | 12,2 |  | Tikslinės lėšos atleistiems mokytojams, MMA, viešųjų darbų vykdymui. |
| Pajamos už suteiktas paslaugas  |  |  |  |  |  |  |  |  |  |  |  |  |  |
| Projektinės veiklos lėšos |  |  |  |  |  |  |  |  |  |  |  |  |  |
| Kitos pajamos *(2 proc. GPM, gauta labdara ir pan.)* |  |  |  |  |  |  |  |  |  |  |  |  | Parama 2 proc., dailės stovyklai, parama projektui „Mažiau šiukšlių“ |
| **Iš viso** | **625,2** | **624,7** | **438,1** | **0,5** | **710,3** | **708,2** | **488,9** | **2,1** | **707,6** | **705,5** | **487,7** | **2,1** |  |
| Kreditorinis įsiskolinimas **2017**--12-31, iš viso, Eur | x | x | x | x | x | x | x | x | **0,1** | **0,1** | **-** | **-** | **Energijos skirstymo operatoriui ESO, Skuodo vandenims už suteiktas paslaugas.** |

Kilusios problemos, pastabos ir pasiūlymai

Mokinio krepšelio metodika jau daug metų yra nepalanki Ylakių gimnazijai. Ugdymo planą reikia vykdyti, bet tam lėšų nepakanka. Papildomai lėšų gauname rašydami įvairius projektus (ES, socializacijos, pilietiškumo, NVŠ ir kt.). Dėl šių projektų geriname mokinių ugdymo kokybę, gimnazijos patrauklumą.

11 lentelė. Išlaidų detalizavimas, 2017 m.

|  |  |  |
| --- | --- | --- |
| Išlaidų pavadinimas  | Išlaidų suma, Eur | Komentaras  |
| Kitos prekės, iš viso | 16094 |  |
| *iš jų, kanceliarinės prekės*  | 1347 |  |
| *Švaros palaikymo priemonės* | 550 |  |
| *Organizacinės technikos išlaikymas (kopijavimo aparatų ir spausdintuvų kasetės)* | 1405 |  |
| *Mokymo priemonės* | 7054 |  |
| *Ūkinis inventorius* | 3871 |  |
| *Renginių organizavimo išlaidos (projektų)* | 1564 |  |
| *Kitos prekės*  | 303 |  |
| Komunalinės paslaugos, iš viso | 22362 |  |
| *Iš jų, elektra* | 5646 |  |
|  *šildymas* | 14243 |  |
|  *vanduo* | 2388 |  |
|  *komunalinių atliekų tvarkymas* | 85 |  |
| Kitos paslaugos, iš viso  | 7084 |  |
| *Iš jų,*  |  |  |
| *Projektinės veiklos iš. (vasaros stovyklos)* | 2169 | Maitinimo, pažintinės ekskursijos |
| *Kitos paslaugos* | 4915 |  |
| Ilgalaikio materialiojo turto įsigijimas, iš viso | 2100 |  |
| *iš jų, vandens filtrai*  | 1102 |  |
| *žoliapjovė* | 500 |  |
| *grožinė literatūra* | 498 |  |

Kilusios problemos, pastabos ir pasiūlymai

Gaunamų lėšų nepakanka, kadangi esame ne maža gimnazija, o mokymo priemonės pasenusios, gautos prieš 5–10 metų. 2017 metais pirkome 2 kopijavimo aparatus, 3 procesorius, 4 projektorius. Dažnai remontavome mokymo priemones, organizacinę techniką, mokyklinius autobusus. 2017 metais gavome naują mokyklinį autobusą. Dėl prastų kelių ir intensyvios eksploatacijos labai dažnai genda senasis, 2007 m. gautas „Mersedes Benz Sprinter 311“ mokyklinis autobusas. Skuodo rajono savivaldybė skyrė lėšų žoliapjovei bei vandens filtrams. Su vandens filtrais labai pagerinome vandens kokybę gimnazijoje.

12 lentelė. Išvestiniai rodikliai

|  |  |  |
| --- | --- | --- |
| Rodikliai  | 2017 m. | Komentarai  |
| Išlaidos, tenkančios 1 mokiniui / vaikui, iš viso, Eur | 2058 |  |
| *iš jų, savivaldybės biudžeto lėšos* | 580 |  |
|  *mokinio krepšelio lėšos* | 1478 |  |
| Išlaidos tenkančios vienai klasei / grupei, iš viso, Eur | 36400 |  |
| *iš jų, savivaldybės biudžeto lėšos* | 10263 |  |
|  *mokinio krepšelio lėšos* | 26137 |  |
| Vienam mokytojui / tenka mokinių | 9,2 |  |
| Ugdymo įstaigos bendrasis plotas, tenkantis vienam mokiniui, kv. m | 11,8 |  |
| Valomas plotas, kv. m 1 valytojui | 652 |  |
| Prižiūrimas plotas, kv. m 1 kiemsargiui | 4,13 ha |  |
| Išlaidos kitoms prekėms ir paslaugoms, tenkančios 1 vaikui / mokiniui, Eur | 203 |  |
| Išlaidos kitoms prekėms ir paslaugoms, tenkančios 1 klasei / grupei, Eur | 3585 |  |
| Darbo užmokesčio fondo pokytis, lyginant su ankstesniais metais, proc. |  4 proc. didesnis | *2016 m. – 468808**2017 m. – 487775* |

Kilusios problemos, pastabos ir pasiūlymai

Pagal šalies statistiką išlaidos Ylakių gimnazijoje vienam mokiniui yra vidutinės. Didžiausia problema yra ta, kad kai kurie klasių komplektai pagal ugdymo planą yra užpildyti minimaliai. Vienam mokiniui tenkantis plotas (kv. m) yra minimalus. Valytojų valomi plotai 2018 m. didės, kadangi bus mažinamas valytojų etatų skaičius. Išlaidos vienam mokiniui vidutinės. Pagal šalies Vyriausybės sprendimus darbo užmokesčio fondas didėjo 4 proc. Gimnazija didinti darbo užmokesčio fondo neturėjo galimybės, nes nepakako mokinio krepšelio lėšų.

**Informacija apie įgyvendintas prevencines programas**

 Nuo 2017 m. visose Lietuvos Respublikos ugdymo įstaigose privaloma vykdyti nors vieną prevencinę programą. Ylakių gimnazijoje vykdoma tęstinė „Olweus“ patyčių prevencijos programa.

 Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo”, integruojama į pasaulio pažinimo pamokas (1–4 klasėse), į žmogaus saugos pamokas (5–8 ir gimnazijos I–II klasėse), į klasių vadovų veiklą (gimnazijos III–IV klasėse), jų mokymui pasitelkiama gimnazijos visuomenės sveikatos specialistas. Veikla fiksuojama elektroniniame dienyne.

Rengimo šeimai ir lytiškumo ugdymo programa, patvirtinta Lietuvos Respublikos švietimo ir mokslo ministro 2007 m. vasario 7 d. įsakymu Nr. ISAK-179, integruota į etikos ir tikybos pamokas; Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494, integruota į etikos ir tikybos pamokas. Apskaita vykdoma el. dienynuose.

Vykdant prevencines programas aktyviai bendradarbiaujame su Skuodo rajono policijos komisariatu, Skuodo rajono savivaldybės Vaiko teisių apsaugos ir Švietimo skyriais, Ylakių seniūnija ir kt.

**Įstaigos vadovo išvados, pastabos, pasiūlymai**

 Teigiami 2017 m. gimnazijos pokyčiai:

1. Gimnazijos administracija, mokytojai aktyviai dalyvauja įvairiapusėje projektinėje veikloje.
2. Septyni mokytojai rašė Neformaliojo vaikų švietimo programas. Gimnazijos administracija sudarė galimybę vykdyti šias programas Ylakių gimnazijoje.
3. Gerėja mokinių ugdymo pasiekimai. Nėra nė vieno mokinio, palikto kartoti kursą. Daug olimpiadų ir konkursų prizininkų ir nugalėtojų.
4. Visi Ylakių gimnazijos ir Barstyčių vidurinio ugdymo skyriaus abiturientai sėkmingai išlaikė brandos egzaminus ir gavo brandos atestatus.
5. Gimnazijos mokytojai aktyviai dalyvauja metodinėje veikloje (gimnazijoje, rajone, už rajono ribų), skaito pranešimus, dalyvauja praktinėje veikloje, dalijasi patirtimi.
6. Geri ryšiai su socialiniais partneriais. Aktyviai bendradarbiaujama su Skuodo rajono savivaldybės administracija, Policijos komisariatu, Ylakių seniūnija, Ylakių bažnyčia ir kt.
7. Gimnazijos renginius ir įvairias veiklas remia Ylakių parduotuvės, Ylakių paukštynas, Ylakių seniūnija, Mažeikių įmonės: UAB „Sideritas“, UAB „Impeka“, „Mažeikių šilumos tinklai“, „Statybų verslas“ ir kt.

 Gimnazijos problemos:

1. Daug dėmesio buvo skirta pamokų praleidinėjimo mažinimui, bet ši problema išlieka.
2. Higienos normų reikalavimų neatitinka lauko sporto aikštynas, dušai prie sporto salės.
3. Trūksta lėšų vadovėliams. Norint nupirkti naujus lietuvių kalbos vadovėlius 5–10 klasėms, reikia 3 metų gimnazijos biudžeto, skirto vadovėliams. Kitiems vadovėliams pinigų nelieka.
4. Beveik visos pedagogų kvalifikacijos tobulinimo lėšos panaudojamos privalomoms turizmo vadovo, darbuotojų higienos įgūdžių, pirmosios pagalbos, specialiosios pedagogikos žinioms įgyti. Profesiniam mokytojų tobulėjimui lėšų beveik nebelieka.

 Pasiūlymai:

1. Savivaldybės administracijai tęsti specialias investicines programas ugdymo įstaigoms (kompiuterių, organizacinės technikos, projektorių pirkimui, remonto darbams ir kt.).
2. Išorės renovacija atlikta visose rajono ugdymo įstaigose. Ylakių gimnazija renovuota 2007 m. Reikalinga mokyklų patalpų vidinė renovacija arba daugiau lėšų gimnazijos remontui.

\_\_\_\_\_\_\_\_\_\_\_\_\_\_\_\_\_\_\_\_

Vaclovas Statkus, (8 440) 57 224